Tor Wennesland

Tor Wennesland (født 1952) er en norsk diplomat. Han var Norges ambassadør til Egypt og Libya 2011–2015. Fra 2020 til 2025 var Wennesland FNs spesialkoordinator for fredsprosessen i Midtøsten. I november 2024 formidlet FNs nyhetsavdeling et intervju med Wennesland der han opplyste at han var i ferd med å avslutte oppdraget.

 Bakgrunn og virke 
Wennesland er utdannet cand.theol. fra Menighetsfakultetet i Oslo. I 1984 ble han tatt opp som aspirant i Utenriksdepartementet.«UD-aspiranter», Aftenposten, morgenutgaven 19. juni 1984, s. 14.

I 1992 ble han ansatt som generalsekretær i Europabevegelsen i Norge.«Kristen Ap-mann ny ja-sjef», VG, 23. mai 1992, s. 20. Etter folkeavstemningen om norsk medlemskap i EU gikk han i 1995 tilbake til Utenriksdepartementet. I 1996 ble han rådgiver for planleggingsminister Terje Rød-Larsen.«Statssekretær med hjemmekontor», Aftenposten, morgenutgaven 31. oktober 1996, s. 2. Da Rød-Larsen gikk av, vendte Wennesland tilbake til embetsverket i Utenriksdepartementet.«Embedsmenns dobbeltroller skal forhindres», Aftenposten, morgenutgaven 27. november 1997, s. 6.

Fra 2007 til 2008 var han rådgiver for Tony Blair,Dagsavisen, 21. august 2012, s. 37. Midtøsten-kvartettens utsending i Midtøsten. I 2008 ble han utnevnt til ministerråd ved Norges ambassade i Tel Aviv i Israel og leder av Norges representasjonskontor for den palestinske selvstyremyndigheten i Ramallah.«Offisielt fra statsråd 15. mai 2008», regjeringen.no. Den 27. mai 2011 ble han utnevnt til ambassadør i Kairo. Sideakkreditering til Libya fulgte den 25. mai 2012.

Den 21. desember 2020 ble Wennesland av FNs generalsekretær utnevnt til FNs spesialkoordinator for fredsprosessen i Midtøsten.

Wennesland har også vært generalsekretær i Det internasjonale vannakademiet (The World Water Commission).Aftenposten, morgenutgaven, 21. august 2012, del 2, s. 13.

 Referanser 

Kategori:Norske ambassadører
Kategori:Den Kongelige Norske Fortjenstorden
Kategori:Politiske rådgivere fra Arbeiderpartiet
Kategori:Personer fra Kristiansand kommune